Publication: Magyar Közlöny
Issue: MK-2003-144 (Year: 2003, Number: 144)
Era: 1990-2004
Section: (EGT Megállapodás, II. melléklet, XIII. fejezet, 3. bekezdés) és az 1998. évi XXV. törvény az emberi felhasználásra
Paragraph Index: 271

14. Cikk 14.1. A jelen Megállapodás az aláírást követõen és a Magyar Köztársaság jogrendjével összhangban lévõ jóváhagyásával akkor lép hatályba, amikor a Magyar Fél aláírja az Európai Együttmûködõ Államok Tervének Alapokmányát, amelyre a 7. Cikk utalt és az I. Melléklet részletez, kivéve a jelen Megállapodás II.A és II.B Mellékleteit, amelyeket közvetlenül az aláírást követõen alkalmazni kell. Az EEÁ Terve Alapokmányának aláírására legkésõbb a jelen 2003/144. szám Megállapodás aláírását követõ egy éven belül sort kell keríteni, kivéve, ha a Felek más határidõben állapodnak meg. Abban az esetben, ha a megjelölt határidõn belül nem kerül sor az aláírásra, a jelen Megállapodás semmisnek tekintendõ. 14.2. A jelen Megállapodás hatálybalépésével hatályát veszti a preambulumban hivatkozott, az Ügynökség és a Magyar Köztársaság Kormánya közötti Együttmûködési Megállapodás azzal, hogy ezen Együttmûködési Megállapodás rendelkezéseit továbbra is alkalmazni kell azon, az Együttmûködési Megállapodás keretén belül megkötött szerzõdések végrehajtásának tekintetében, amelyek hatálya az Együttmûködési Megállapodás hatályának megszûnésekor még nem járt le. 14.3. Jelen megállapodás hatálybalépésével befejezõdik az Ügynökség és a Magyar Köztársaság Kormánya közötti, a preambulumban hivatkozott, Prodex program feltételei szerinti együttmûködés. A Magyar Köztársaság Kormánya ennek értelmében elfogadja, hogy a jelen Megállapodás hatálybalépésével megszünteti részvételét a Prodex programban, a vonatkozó program Nyilatkozat és megvalósítási szabályok rendelkezéseinek megfelelõen.

Source: https://magyarkozlony.hu/hivatalos-lapok/5cc956d5e57a5750d453df81711bd76da1210b31/dokumentumok/afafe7b1e05b9d5b984b1ba2e25d77e8611ad750/letoltes